evámetátpaśó skandati yásya niktásya lómāni śī́yante yátkācā́nāváyanti lómānyevā̀sya sámbharanti hiraṇmáyā bhavanti tásyoktaṃ brā́hmaṇamékaśa tamekaśataṃ kācānā́vayanti śatā́yurvai púruṣa ātmaíkaśata ā́yuṣyevā́tmanprátitiṣṭhati bhūrbhúvaḥ sváríti prājāpatyābhirā́vayanti prājāpatyó'śvaḥ sváyaivaìnaṃ devátayā sámardhayanti lājī3ñchācī3nyávye gávya ityátiriktamánnamáśvāyópā́vaharati prajā́mevā̀nnādī́ṃ kuruta etadánnamatta devā etadánnamaddhi prajāpata íti prajā́mevā̀nnā́dyena sámardhayati